Die wêreld in foto’s – 21 Februarie 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Passasiers wag by ŉ bushalte in Lianyungang in oos-China se Jiangsu-provinsie. China beleef Woensdag, op die laaste dag van die Lentefees waartydens die Chinese Nuwejaar gevier word, ŉ toeloop van reisigers wat ná die fees terugkeer werk toe. (Foto: Si Wei, Xinhua) Die model Ambra Battilana Gutierrez dra ŉ skepping uit Rocco Barocco se 2018/2019-winterreeks, as deel van die Milaan Modeweek in dié Italiaanse stad. (Foto: Antonio Calanni, AP) Ondersteuners moedig Russiese atlete Woensdag aan gedurende die tweede helfte van die manshokkie-kwarteindstryd tussen Noorweë en Rusland tydens die 2018 Olimpiese Winterspele in Suid-Korea. Die manshokkie-wedstryde vind plaas by die Gangneung Olimpiese Park. (Foto: Jae C. Hong, AP) Kinders stap deur ŉ uitstalling ter viering van die nuwe maanjaar, oftewel die Chinese Nuwejaar, by ŉ luukse winkelsentrum in Beijing. (Foto: Mark Schiefelbein, AP) Kyaw Soe Oo, ŉ Reuters-joernalis, dra sy dogtertjie terwyl hy deur polisie na sy verhoor buite Yangon, Mianmar, begelei word. Twee Reuters-joernaliste, wat tans in polisieaanhouding is, verskyn in die hof op aanklagte van die oortreding van dié land se amptelike wet op geheimhouding. (Foto: Thein Zaw, AP)